
ATODIAD GA36c

	MANYLEB ASESU LEFEL 6 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	TAR Cynradd ac Uwchradd

	Modwl:
	Y dysgwr: pwy ydw i’n ei addysgu?

	Cod y modwl:
	ECAD6007C
	Cyfraniad at Asesiad Cyffredinol y Modwl  (%):
	100%

	Darlithydd:
	Karl Jones/Ian Jones
	Gwiriwr Mewnol:
	Dr S.V. Hughes

	Teitl yr Aseiniad:
	Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.
 

	Nifer o eiriau (neu’r cyfwerth): 
	5000

	Dyddiad cyflwyno:
	07/11/22 (23:59)
	Dyddiad dychwelyd marciau dros dro ac adborth ysgrifenedig: 
	05/12/22

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   










	Deilliannau Dysgu’r Modwl 
(o faes llafur y modwl)

	

Ar ôl cwblhau’r modwl hwn yn llwyddiannus, dylai’r athro dan hyfforddiant allu dangos y gallu i:    
· ddangos dealltwriaeth feirniadol o ddamcaniaethau ac ymchwil sy’n effeithio ar les, dysgu a datblygiad plant o 0-19 oed a chymhwyso hyn i arfer proffesiynol;  
· cyflwyno safbwynt personol, beirniadol ar rôl yr athro proffesiynol mewn perthynas â bodloni anghenion ystod amrywiol o blant a phobl ifanc; yn cynnwys herio tybiaethau, credoau sy’n arwain at ragfarn a stereoteipio;  
· adfyfyrio a gwerthuso’n feirniadol ystod o agweddau gwahanol ar gyfer bodloni anghenion amrywiol yr holl ddysgwyr mewn ystod o leoliadau, a chyfiawnhau dewisiadau a wneir mewn arfer personol.  








	
DISGRIFIAD O’R DASG





Teitl:    
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.    
Nifer y geiriau: 4,000 o eiriau am yr aseiniad ysgrifenedig gyda chyfwerth â 1,000 o eiriau am arsylwadau gwers ac adfyfyrio ar ddigwyddiad.  Mae hyn yn golygu y dylai’r aseiniad ysgrifenedig fod yn 4,000 o eiriau (neu 10% yn fwy neu’n llai).     
Nid yw’r geiriau o fewn yr atodiadau’n cael eu ‘cyfrif’ ond ystyrir bod y gwaith o baratoi’r atodiadau’n gyfwerth â gwaith sy’n werth 1,000 o eiriau.     
Mae’r aseiniad hwn yn gofyn i chi werthuso’n feirniadol ymchwil a damcaniaethau allweddol sy’n sail i ddatblygiad cyfannol plant a phobl ifanc, mewn perthynas â sicrhau cynnydd disgyblion. Hefyd bydd yn ofynnol i chi werthuso’n feirniadol strategaethau a dulliau i gefnogi cydraddoldeb ac amrywiaeth yn y ffordd orau bosibl, gan gynnwys herio credoau a thybiaethau.   
Yn benodol, dylech:   
· ymgymryd â darllen ynghylch damcaniaethau dysgu, datblygiad plant a rhwystrau i ddysgu.   
· dangos ymwybyddiaeth o’r cwricwlwm sy’n datblygu yng Nghymru, yn enwedig y Pedwar Diben, ac ystyried goblygiadau hyn ar gyfer y digwyddiad critigol rydych yn ei arsylwi.   
· Dynodi digwyddiad ‘critigol’ penodol i’w drafod   
· Adfyfyrio ar eich arsylwi yn yr ystafell ddosbarth a’i werthuso.   




Darllen Hanfodol   
Mae’r aseiniad hwn yn gofyn i chi ddangos gwybodaeth a dealltwriaeth o’r gofynion cwricwlwm a datblygiadau cwricwlwm cyfredol yng Nghymru, er cewch eich arwain gan y cwricwlwm y mae’r ysgol yn ei ddefnyddio ar hyn o bryd.   Bydd angen i chi ddangos eich bod yn deall datblygiad cyfannol y dysgwr.  Mae darnau darllen wedi’u darparu ar Moodle a gallech hefyd ddefnyddio darnau darllen eraill y byddwch yn eu dynodi’n annibynnol.     
Strwythur Aseiniad    
Mae’r adran hon yn awgrymu strwythur posibl ar gyfer eich aseiniad ond sylwch mai canllaw yn unig yw hwn; felly ni ddylech adael i'r canllaw gyfyngu ar eich ysgrifennu.  Gydol yr aseiniad, dylech osgoi gwneud honiadau heb eu cefnogi gyda’ch gwaith darllen. 


1. CYFLWYNIAD (oddeutu 250 o eiriau)   
 Yn y cyflwyniad, dylech ddangos eich bod yn deall teitl yr aseiniad ac amlinellu’r hyn rydych yn bwriadu ei drafod. Disgrifiwch y defnydd o ddigwyddiadau critigol yng nghyd-destun arfer adfyfyriol mewn addysgu.   
1. The rôl adfyfyrio beirniadol (oddeutu 500 o eiriau)  
Yn yr adran hon, bydd angen i chi ddangos eich bod yn deall rôl adfyfyrio beirniadol yn eich arfer addysgu datblygol.  Gallwch drafod meysydd megis rôl ddatblygol addysgu fel proffesiwn, yn ogystal â chysylltu â diwygiadau mewn addysg a rolau athrawon.    

2. ARSYLWI  Cyd-destun yr Ysgol a’r Ystafell Ddosbarth (oddeutu 250 o eiriau)   
Rhowch wybodaeth gyd-destunol bwysig fel y math o ysgol a grŵp/grwpiau oed dan sylw. Fe ddylech wneud yn siŵr nad ydy enw eich ysgol PAP wedi'i gynnwys yn yr aseiniad ysgrifenedig.  Cyfeiriwch at ganllawiau BERA (2018) ynghylch cadw popeth yn ddienw yma.   


 Digwyddiad critigol yn gysylltiedig â Phedwar Diben Donaldson (oddeutu 500 o eiriau)  
Yn yr adran hon, bydd angen i chi ddisgrifio’r digwyddiad critigol ond gwnewch yn siŵr eich bod yn ei gysylltu ag o leiaf un o’r Pedwar Diben.   Bydd hyn yn caniatáu bod yn feirniadol yn hytrach na disgrifio pur.  

ADOLYGIAD LLENYDDIAETH (oddeutu 1,500 o eiriau)   
Trwy ganolbwyntio ar ddigwyddiad critigol, byddwch wedi dynodi nifer o feysydd ar gyfer ymchwil posibl.  Dewiswch 2-3 o’r meysydd hyn.   Diben adolygu llenyddiaeth yw darparu cyd-destun ar gyfer yr aseiniad.  Mae adolygiad llenyddiaeth da yn nodi ac yn cyfuno pwyntiau allweddol. Dylech ddarllen yn eang ac ystyried gwahanol safbwyntiau yn eich ysgrifennu.  O fewn adolygiad llenyddiaeth dylech anelu at roi sylw i bwyntiau allweddol (dylech osgoi adrodd yn syml ar beth rydych wedi’i ddarllen) a dynodi safbwyntiau gwahanol.  Bydd adolygiad llenyddiaeth effeithiol yn arwain y darllenydd drwy’r pwyntiau allweddol, gan amlygu safbwyntiau tebyg neu wahanol a allai fodoli. Mewn adolygiad llenyddiaeth effeithiol dylech ddangos eich bod yn meddwl am yr hyn rydych yn ei ddarllen mewn ffordd feirniadol h.y. nid ydych yn disgrifio na’n adrodd ar yr hyn a ysgrifennwyd, ond yn hytrach rydych yn ystyried goblygiadau’r hyn a ysgrifennwyd. Er bod yna destunau hanfodol, nid oes yna nifer penodol o destunau y dylech eu darllen. Mae’n well o lawer cyfuno nifer llai o destunau'n dda na defnyddio rhestr faith o destunau’n wael. Pwrpas y nifer o eiriau yw eich annog i fod yn ddewisol yn eich darllen.   Cofiwch fod cyfeirnodi Harvard yn ei gwneud yn amod y cyfeiriwyd at yr holl gyfeiriadau yn eich rhestr (DS ‘Cyfeiriadau’ neu ‘Rhestr Gyfeiriadau’ ac nid ‘Llyfryddiaeth’) yng nghorff yr aseiniad.    

ADFYFYRIO / GWERTHUSO a’r CAMAU NESAF (oddeutu 700 o eiriau)    
Adfyfyriwch a gwerthuso’ch ffocws chi ar y digwyddiad critigol a dynodi’r camau nesaf.  Wrth gyflwyno awgrymiadau, byddwch yn ofalus o ran eich iaith. <0} Mae hyn yn golygu y gallwch awgrymu ond nid beirniadu am fod hyn yn gwrthdaro ag arfer proffesiynol.  Trafodwch rôl adfyfyrio beirniadol a’r defnydd o fodelau adfyfyrio i strwythuro’r adfyfyrio.  Hefyd bydd angen i chi ddangos sut bydd y dull hwn yn hysbysu’ch datblygiad proffesiynol a phersonol eich hun.      
CASGLIAD (oddeutu 300 o eiriau)   
Yn yr adran hon, rhowch asesiad a chrynodeb o’r dull rydych wedi’i ddefnyddio.   Mae’n bwysig eich bod yn cysylltu’ch dull â rôl yr ymarferydd adfyfyriol yng Nghymru a’r Safonau Proffesiynol newydd ar gyfer Addysgu ac Arweinyddiaeth.     
ATODIADAU (cyfwerth â 1,000 o eiriau)   
Cynhwyswch eich dalennau arsylwi ar wers anodedig a’ch pedair dalen adfyfyrio ar Ddigwyddiad Critigol.  Ystyrir bod croesgyfeirio’n arfer da fel eich bod yn cyfeirio at rifau eich atodiadau yng nghorff yr aseiniad.    	




































	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt; dylech ddefnyddio adolygiadau ysgolheigaidd a ffynonellau gwreiddiol, lle bo’n briodol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth).    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:
Bydd eich arsylwi ar ddigwyddiad critigol yn caniatáu i chi ddynodi 2-3 maes i ymchwilio iddynt.  Bydd y rhain yn arwain eich adolygiad llenyddiaeth.   Fodd bynnag, mae’n bwysig arddangos eich gwaith darllen gydol yr aseiniad.  Dylai’r darllen hwn gynnwys testunau ynghylch damcaniaeth dysgu, arfer adfyfyriol, arsylwi yn yr ystafell ddosbarth a methodoleg digwyddiadau critigol. 


2. Sgiliau Gwybodaeth a Dealltwriaeth
Ar lefel 6, dylech allu arddangos gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth. Dylech fod yn ymwybodol o ansicrwydd ac amwysedd gwybodaeth a’r cyfyngiadau arni.  Mae’n rhaid i’ch gwaith ddangos ehangder cynyddol eich gwybodaeth a’ch dealltwriaeth systematig o gysyniadau ac egwyddorion gwaelodol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr. 

Canllawiau penodol i'r asesiad hwn:  
Bydd disgwyl i chi arddangos gwybodaeth ynghylch sut mae plant a phobl ifanc yn dysgu, gyda ffocws arbennig ar theori yn ymwneud ag o leiaf un o bedwar diben Donaldson (2015).  Dangosir eich dealltwriaeth o hyn drwy’ch dadansoddi a thrwy’ch awgrymiadau ar gyfer y camau nesaf.   Hefyd bydd angen i chi ddangos dealltwriaeth o’r Safonau Proffesiynol ar gyfer Addysgu ac Arweinyddiaeth a rôl arfer adfyfyriol. 

3. Sgiliau Gwybyddol a Deallusol
Dylech allu: gwerthuso’n feirniadol dystiolaeth, dadleuon, tybiaethau, cysyniadau haniaethol a data y mae rhai ohonynt ar ben blaen disgyblaeth (ac a allai fod yn anghyflawn) er mwyn dyfeisio a chynnal dadleuon, ffurfio barn a/neu ddatrys problemau; disgrifio a rhoi sylwadau ar agweddau penodol ar ymchwil cyfredol, neu ysgolheictod uwch cyfatebol, yn y ddisgyblaeth.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech bob amser ddarparu cyfiawnhad ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Bydd angen i chi fod yn feirniadol wrth gyfuno’ch gwaith darllen.  Ystyriwch wrthddadleuon a heriau i’r hyn a ddywedir.   Bydd pwyntiau allweddol yn yr aseiniad pan fyddwch yn adfyfyrio ar eich arsylwadau ac yn eu gwerthuso’n feirniadol.  Bydd angen i chi werthuso’r digwyddiad rydych wedi’i ddewis ac ystyried beth gallai hyn ei ddangos i chi am y dysgwr, gan sicrhau eich bod yn ystyried gwahanol safbwyntiau posibl a chan geisio sicrhau eich bod yn herio tybiaethau neu gredoau posibl.   Gwnewch yn siŵr eich bod yn cyfiawnhau unrhyw honiadau a wnewch. 

4. Sgiliau Ymarferol
Ar lefel 6, dylech allu cymhwyso’r dulliau a’r technegau rydych wedi’u dysgu er mwyn adolygu, cadarnhau, ymestyn a chymhwyso eich gwybodaeth a’ch dealltwriaeth, a chychwyn a chyflawni prosiectau. Byddwch yn defnyddio’n gywir dechnegau dadansoddi ac ymholi sefydledig sy’n berthnasol i’r ddisgyblaeth, a’u cymhwyso mewn cyd-destunau cymhleth ac anrhagweladwy, er mwyn dyfeisio a chynnal dadleuon a/neu ddatrys problemau.  Dylech allu llunio cwestiynau priodol er mwyn cyrraedd ateb - neu ddynodi ystod o atebion.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw neu’r amgylchiadau hynny, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  
Bydd angen i chi ddarparu awgrymiadau ynghylch sut i gefnogi’r dysgwr a’r angen i allu cyfiawnhau’r awgrymiadau hyn ac ystyried sut gallai’r rhain weithio’n ymarferol. Arddangosir agweddau ymarferol drwy’ch dealltwriaeth eglur a’r ffordd rydych yn cymhwyso methodoleg y digwyddiad critigol yn eich gwaith. 

5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth i raddedigion sy’n gofyn am arfer menter a chyfrifoldeb personol a gwneud penderfyniadau mewn amgylchiadau cymhleth ac anrhagweladwy.   Mae hyn yn cynnwys dangos:  y gallu i ddysgu ar gyfer datblygiad proffesiynol i wella sgiliau presennol a chaffael cymwyseddau newydd o natur broffesiynol a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  
Dylech sicrhau eich bod yn defnyddio iaith broffesiynol gydol eich gwaith.  Dylai’ch gwaith a’r adrannau o’i fewn ffurfio naratif a dadleuon eglur. 




	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.






Tudalen 5 o 10


	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth

	2. Sgiliau Gwybodaeth a Dealltwriaeth

	
	

	





	
	

	
	
	

	3. Sgiliau Gwybyddol a Deallusol

	
	

	





	
	

	
	
	

	4. Sgiliau Cymhwyso Ymarferol 

	
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	





MEINI PRAWF ASESU GENERIG 
 
	Lefel 6 

	Yn unol â’r Fframwaith Cymwysterau Addysg Uwch, ar ddiwedd Lefel 6 dylai fod gan fyfyrwyr wybodaeth gydlynol a manwl a dealltwriaeth systematig o’u maes pwnc, y mae o leiaf rhywfaint o’r rhain wedi’u seilio ar yr ymchwil diweddaraf a/neu ysgolheictod uwch o fewn y ddisgyblaeth. Byddant yn gallu defnyddio technegau dadansoddi ac ymholi sefydledig yn gywir o fewn disgyblaeth, gan ddefnyddio’u dealltwriaeth gysyniadol i ddyfeisio a chynnal dadleuon a/neu i ddatrys problemau. Dylent fod yn ymwybodol o ansicrwydd ac amwysedd gwybodaeth a’r cyfyngiadau arni. Dylent allu gwerthuso’n feirniadol y dystiolaeth, dadleuon, tybiaethau, cysyniadau haniaethol a data (a allai fod yn anghyflawn), i lunio barn, ac i fframio cwestiynau priodol er mwyn cyrraedd ateb - neu ddynodi ystod o atebion. Byddant yn cymhwyso’r dulliau a’r technegau maent wedi’u dysgu i adolygu, cadarnhau, ymestyn a chymhwyso eu gwybodaeth a’u dealltwriaeth, a chychwyn a chyflawni prosiectau. Bydd ganddynt y gallu i reoli eu dysgu eu hunain, a manteisio ar adolygiadau 
ysgolheigaidd a ffynonellau gwreiddiol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth). arfer menter a chyfrifoldeb personol; gwneud penderfyniadau mewn cyd-destunau cymhleth ac anrhagweladwy; y gallu i ddysgu sydd ei angen i ymgymryd â hyfforddiant pellach priodol o natur broffesiynol neu gyfatebol.  


 
	Lefel 6 
	METHU 
	METHU FFINIOL  
	 
BODDHAOL 
 
	 
DA 
 
	 
DA IAWN 
 
	 
ARDDERCHOG 
 

	Categori  
	F 
	E 
	D 
	C 
	B 
	A 

	Ymgysylltu â llenyddiaeth (gan gynnwys darllen, cyfeirnodi, confensiynau academaidd a gonestrwydd academaidd  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol.  Safbwyntiau a chanfyddiadau heb eu cefnogi a ddim yn awdurdodol. Defnyddir arferion cyfeirnodi mewn modd anghydlynol neu ar y cyfan maent yn absennol. 
	Ymgysylltu gwael â darllen hanfodol. Dim tystiolaeth o ddarllen ehangach. Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy 
gyswllt â’r dosbarth. Defnydd anghyson a gwan o gyfeirnodi.  
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau.  Arferion 
cyfeirnodi’n amlwg ond heb eu cymhwyso’n gywir nac yn gyson bob tro.  
	Ymgysylltu ag ystod briodol o lenyddiaeth sydd 
wedi’i seilio ar ymchwil, yn cynnwys 
ffynonellau a gyrchwyd yn annibynnol. Rhywfaint o orddibyniaeth ar destunau. Gall y 
cyfeirnodi 
ddangos mân anghywirdebau neu anghysonderau.  
	Ymgysylltu ag ystod eang o lenyddiaeth sydd 
wedi’i seilio ar ymchwil, yn cynnwys 
ffynonellau a gyrchwyd yn annibynnol.  Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau. 
	Ymgysylltu ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil 
diweddaraf. Yn cymhwyso 
cyfeirnodi’n gyson gywir.  


 

	Lefel 6 
	METHU 
	METHU FFINIOL  
	 
BODDHAOL 
 
	 
DA 
 
	 
DA IAWN 
 
	 
ARDDERCHOG 
 

	Categori  
	F 
	E 
	D 
	C 
	B 
	A 

	Gwybodaeth a dealltwriaeth 
(Gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain 
wedi’i seilio ar yr 
ymchwil diweddaraf a/neu ysgolheictod uwch o fewn y ddisgyblaeth.) 
 
	Bylchau mawr yn y wybodaeth a’r ddealltwriaeth systematig o’r maes pwnc. Anghywirdebau sylweddol. Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth.  
 
	Bylchau yn y wybodaeth, gyda dealltwriaeth systematig arwynebol yn unig. Rhai anghywirdebau sylweddol a/neu ddeunydd amherthnasol.  Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth.  
	Gwybodaeth a dealltwriaeth systematig gyfyngedig o’r cysyniadau a’r egwyddorion perthnasol yn y maes pwnc sydd 
i raddau cyfyngedig, 
wedi’u seilio ar ymchwil ac ysgolheictod cyfredol.  
	Mae’r wybodaeth yn gymharol fanwl a chywir gyda dealltwriaeth systematig dda o’r maes astudio ac i ryw raddau, o ymchwil ac ysgolheictod cyfredol.  
	Mae’r wybodaeth yn gymharol helaeth, gydlynol a manwl.  Arddengys ddealltwriaeth dda iawn o ehangder a manylder safbwyntiau sefydledig, ac mae’r gwaith, yn rhannol o leiaf, 
wedi’i seilio’n dda ar ymchwil ac ysgolheictod cyfredol.  
	Gwybodaeth a dealltwriaeth systematig gydlynol, fanwl, ragorol o egwyddorion a theorïau ymchwil ac ysgolheictod cyfredol. 
Ymwybyddiaeth 
glir o heriau i safbwyntiau sefydledig a chyfyngiadau’r sail wybodaeth. 

	Sgiliau 
Gwybyddol a 
Deallusol  
 (Meddwl cysyniadol a beirniadol, dadansoddi, synthesis a gwerthuso ymchwil, tybiaethau, cysyniadau haniaethol a data (a allai fod yn anghyflawn); rhesymeg, dadl a barn).  
	Gwaith hollol 
neu bron yn hollol ddisgrifiadol. Fawr ddim neu ddim dadansoddi, synthesis neu werthuso.  
Wedi methu datblygu dadleuon, gan arwain at farn afresymegol neu annilys. 
Cyffredinoliadau 
heb sail, wedi’u gwneud heb ddefnyddio unrhyw 
	Gwaith 
disgrifiadol ar y cyfan, gyda defnydd arwynebol o werthuso beirniadol. 
Datblygu gwan ar ddadleuon a barn. Derbynnir 
gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail. Syniadau weithiau’n 
	Ymgais cyfyngedig at feddwl 
beirniadol, dadansoddi, synthesis a gwerthuso, gan dueddu tuag at ddisgrifio.  Peth tystiolaeth i gefnogi dadleuon a barn cynyddol ond gall y rhain fod heb eu datblygu’n ddigonol neu ag ychydig o anghysondeb / camddehongli. 
	Rhywfaint o feddwl beirniadol, dadansoddi, synthesis a gwerthuso. Gall dadansoddi cysyniadau a data newydd a/neu haniaethol heb arweiniad. Ymwybyddiaeth gynyddol o wahanol safbwyntiau, a gallu i 
ddefnyddio tystiolaeth (a allai fod yn 
	Meddwl 
beirniadol, dadansoddi, synthesis a gwerthuso cadarn gan arddangos 
meddwl 
beirniadol. Gallu 
i ddyfeisio a chynnal dadleuon argyhoeddiadol ac i adolygu dibynadwyedd, dilysrwydd ac arwyddocâd 
tystiolaeth (a 
allai fod yn anghyflawn) er 
	Meddwl 
beirniadol, dadansoddi, synthesis a 
gwerthuso rhagorol. Gallu i 
ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig. Rhywfaint o dystiolaeth o feddwl yn annibynnol a gallu i ‘weld y tu 



	Lefel 6 
	METHU 
	METHU FFINIOL  
	 
BODDHAOL 
 
	 
DA 
 
	 
DA IAWN 
 
	 
ARDDERCHOG 
 

	Categori  
	F 
	E 
	D 
	C 
	B 
	A 

	
	dystiolaeth gredadwy. 
 
	afresymegol ac yn gwrthddweud ei gilydd. 
	Yn haeru’n hytrach na dadlau achos.  
 
	anghyflawn) i gefnogi’r ddadl. Dadleuon dilys a barn resymegol gan mwyaf. Rhywfaint o duedd i haeru / datgan barn yn hytrach na dadlau ar sail rheswm a thystiolaeth.  
	mwyn llunio barn briodol a dilys ar y cyfan.  
 
	hwnt i’r cwestiwn', gan awgrymu gafael ar y maes a’r cysyniadau ehangach. 
 

	Sgiliau 
Ymarferol  (Cymhwyso / defnyddio offer a thechnegau sefydledig yn gywir; cychwyn a chyflawni prosiectau; llunio atebion i ddatrys problemau mewn cyd-destunau cymhleth ac anrhagweladwy.)  
	Defnydd cyfyngedig, neu ddim defnydd o ddulliau, deunyddiau, offer a/neu dechnegau. Fawr ddim neu ddim gwerthfawrogiad o gyd-destun y cymhwyso.  Dealltwriaeth gyfyngedig o gymhwyso theori i arfer neu o wneud 
cysylltiadau priodol rhwng y ddau.  
Sgiliau datrys problemau gwan iawn mewn cyddestunau cymhleth ac anrhagweladwy.  
	Cymhwyso 
dulliau, deunyddiau, 
offer a/neu dechnegau mewn modd 
elfennol ond heb ystyriaeth na chymhwysedd. Gwerthfawrogiad diffygiol o gyddestun y cymhwyso.  Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau. Sgiliau 
datrys problemau gwan mewn cyddestunau 
	Ymwybyddiaeth ddigonol a 
chymhwyso 
dulliau, deunyddiau, offer a/neu dechnegau sefydledig mewn modd priodol ar y cyfan. 
Gwerthfawrogiad sylfaenol o gyddestun y cymhwyso. Gwybodaeth a dealltwriaeth ddamcaniaethol wedi’u cymhwyso’n ymarferol, ond 
heb wneud 
cysylltiadau rhesymegol rhwng y ddau bob tro.  Gall ddynodi problemau a 
	Cymhwyso 
dulliau, deunyddiau, 
offer a/neu dechnegau safonol mewn modd da a phriodol. 
Gwerthfawrogiad eglur o gyddestun y cymhwyso. Cymhwyso 
theori i arfer mewn modd 
cyson, cywir a rhesymegol ar y 
cyfan, gan wneud 
cysylltiadau priodol rhwng y ddau.  Gall ddynodi problemau a chynnig atebion 
priodol ar y cyfan mewn cyd-
	Cymhwyso ystod 
o ddulliau, deunyddiau, 
offer a/neu dechnegau mewn modd da iawn. 
Ystyriaeth dda iawn o gyddestun y cymhwyso, gyda 
mewnwelediad 
treiddgar. Gall ddynodi problemau a chynnig atebion priodol mewn cyd-destunau cymhleth ac anrhagweladwy. Tystiolaeth o beth arloesi a chreadigrwydd.  
	Cymhwyso ystod 
o ddulliau, deunyddiau, 
offer a/neu dechnegau mewn modd uwch. 
Mae cyd-destun y cymhwyso yn ystyriol ac yn dreiddgar.  
Mae’r cymhwyso a’r defnyddio’n mynd y tu hwnt i gonfensiynau sefydledig.  Gall ddynodi problemau cymhleth a chynnig atebion rhagorol. Arloesi a chreadigrwydd yn amlwg. 

	Categori  
	F 
	E 
	D 
	C 
	B 
	A 

	
	
	cymhleth ac anrhagweladwy.  
 
 
	chynnig atebion sylfaenol mewn cyd-destunau cymhleth ac anrhagweladwy heb werthfawrogi’r cymhlethdod yn llawn.  
	destunau cymhleth ac anrhagweladwy. 
	
	

	Sgiliau 
Trosglwyddad wy ar gyfer Bywyd ac Arfer Proffesiynol  (Arfer menter a chyfrifoldeb personol; datblygiad 
proffesiynol; cychwyn a chwblhau tasgau a gweithdrefnau: yn unigol a / neu’n gydweithredol; defnyddio cyfryngau priodol i gyfathrebu’n 
effeithiol; rhuglder mynegiant; eglurder ac effeithiolrwydd o ran cyflwyniad a threfn.) 
	Cyfrwng cyfathrebu yn amhriodol neu wedi’i gamgymhwyso. 
Mae’r gwaith wedi’i strwythuro’n wael, yn ddidrefn, a/neu wedi’i fynegi’n ddryslyd. 
Defnydd gwan 
iawn o iaith a/neu arddull amhriodol iawn. Fawr ddim neu ddim tystiolaeth o ymreolaeth (neu o gydweithio, pan fo’n berthnasol) wrth gwblhau tasgau. Fawr ddim neu ddim 
tystiolaeth o’r sgiliau sy’n ofynnol ar gyfer cyflogaeth i raddedigion.  
	Cyfrwng cyfathrebu wedi’i ddylunio’n wael a/neu ddim yn addas at y gynulleidfa.  
Mae’r gwaith wedi’i gyflwyno’n wael mewn modd digyswllt. 
Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml. Defnydd gwan o iaith a/neu arddull amhriodol. Menter annibynnol (neu gydweithio, os ydy’n berthnasol), wan. Tystiolaeth gyfyngedig o’r sgiliau sy’n ofynnol ar gyfer 
	Gall gyfathrebu mewn cyfrwng addas ond gyda lle i wella.  
Cyflwyniad a strwythur yn drefnus ar y cyfan, lle mynegir syniadau / cysyniadau 
perthnasol 
mewn modd 
rhesymol. Gall 
fod diffyg cydlyniad mewn mannau yn y gwaith. Gall weithio fel rhan o dîm, ond gyda chyfranogiad 
cyfyngedig mewn gweithgareddau grŵp.  Arddengys y sgiliau sylfaenol sy’n ofynnol ar gyfer cyflogaeth i raddedigion, 
	Gall gyfathrebu’n effeithiol mewn fformat addas, ond gall fod â mân wallau. Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur. Gall weithio’n effeithiol yn annibynnol a/neu fel rhan o dîm, gyda chyfraniadau 
eglur at weithgareddau grŵp.  
Arddengys y 
sgiliau sy’n ofynnol ar gyfer gwaith fel graddedigion, gyda rhai meysydd o 
	Gall gyfathrebu’n dda, yn hyderus ac yn gyson mewn fformat addas. 
Mae’r gwaith yn gydlynol, yn rhugl, wedi’i strwythuro’n dda ac yn drefnus. Gall weithio’n dda iawn yn ymreolaethol a/neu fel rhan o dîm, gyda chyfraniadau da 
iawn at weithgareddau grŵp.  
Arddengys sgiliau da iawn ar gyfer cyflogaeth i 
raddedigion, gyda mân wendid achlysurol yn unig.  
	Gall gyfathrebu’n broffesiynol, yn hyderus ac yn gyson mewn fformat addas. Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n ymreolaethol gyda menter. Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan reoli gwrthdaro a chan fodloni ymrwymiadau. Arddengys 
sgiliau rhagorol ar gyfer cyflogaeth i raddedigion ac awydd i 

	cyflogaeth i raddedigion.  
	gyda rhai meysydd o fân wendid.  
	gryfder a rhai o fân wendid.  
	
	ddatblygu ymhellach.  


 
 
 
 
 
 
 
MAE’R DDOGFEN HON AR GAEL HEFYD YN SAESNEG 

